Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan Euroopan parlamentin ja neuvoston direktiivin antamiseksi maanteiden tavara- ja henkilöliikenteeseen tarkoitettujen tiettyjen ajoneuvojen kuljettajien perustason ammattipätevyydestä ja jatkokoulutuksesta, neuvoston asetuksen (ETY) 3820/85 ja neuvoston direktiivin 91/439/ETY muuttamisesta sekä neuvoston direktiivin 76/914/ETY kumoamisesta (komission ehdotusta muuttava EY:n perustamissopimuksen 250 artiklan 2 kohdan nojalla) /* KOM/2003/0296 lopull. - COD 2001/0033 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan Euroopan parlamentin ja neuvoston direktiivin antamiseksi maanteiden tavara- ja henkilöliikenteeseen tarkoitettujen tiettyjen ajoneuvojen kuljettajien perustason ammattipätevyydestä ja jatkokoulutuksesta, neuvoston asetuksen (ETY) 3820/85 ja neuvoston direktiivin 91/439/ETY muuttamisesta sekä neuvoston direktiivin 76/914/ETY kumoamisesta (KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla) 2001/0033 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan Euroopan parlamentin ja neuvoston direktiivin antamiseksi maanteiden tavara- ja henkilöliikenteeseen tarkoitettujen tiettyjen ajoneuvojen kuljettajien perustason ammattipätevyydestä ja jatkokoulutuksesta, neuvoston asetuksen (ETY) 3820/85 ja neuvoston direktiivin 91/439/ETY muuttamisesta sekä neuvoston direktiivin 76/914/ETY kumoamisesta 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon tarkistuksista, joita Euroopan parlamentti on ehdottanut toisessa käsittelyssä. Komissio antaa tässä asiakirjassa lausuntonsa parlamentin ehdottamista tarkistuksista. 2. Taustaa a) Komissio toimitti 2. helmikuuta 2001 neuvostolle ja Euroopan parlamentille direktiiviehdotuksen KOM(2001)56 lopullinen - COD 2001/0033 (päivätty 2. helmikuuta 2001). b) Talous- ja sosiaalikomitea antoi ehdotuksesta myönteisen lausunnon 11. heinäkuuta 2001. c) Alueiden komitea luopui oikeudestaan antaa lausunto (15. lokakuuta 2001 päivätty kirje). d) Euroopan parlamentti antoi lausuntonsa 17. tammikuuta 2002 ensimmäisessä käsittelyssä ja ehdotti komission ehdotukseen useita muutoksia. e) Komissio antoi 26. syyskuuta 2002 perustamissopimuksen 250 artiklan 2 kohdan nojalla muutetun ehdotuksen (KOM(2002)541 lopullinen), johon se sisällytti suuren osan parlamentin ehdottamista tarkistuksista joko kokonaan tai osittain. f) Neuvosto vahvisti yhteisen kannan 5. joulukuuta 2002. g) Euroopan parlamentti antoi 8. huhtikuuta 2003 toisessa käsittelyssä päätöslauselman, joka sisältää neljä ehdotettua tarkistusta yhteiseen kantaan. 3. Direktiivin tarkoitus Direktiivillä on tarkoitus ottaa käyttöön ammattikuljettajien pakollinen perustason koulutus ja jatkokoulutus. Yhteisön olemassa olevan lainsäädännön nojalla ainoastaan tietyiltä kuljettajaryhmiltä - joiden jäsenet muodostava suhteellisen pienen osan kaikista kuljettajista - edellytetään ammattitaitoa osoittava todistus, joka on tieliikenteen kuljettajien vähimmäiskoulutustasosta annettujen yhteisön sääntöjen mukainen. Toisaalta ainoastaan muutamat jäsenvaltiot edellyttävät tällä hetkellä, että kuljettajat ovat suorittaneet pakollisen koulutuksen. Näin ollen suuri enemmistö ammattikuljettajista harjoittaa ammattiaan jäsenvaltiossa ainoastaan ajokortin perusteella. 4. Komission lausunto parlamentin ehdottamista tarkistuksista Euroopan parlamentti ehdotti toisessa käsittelyssä neljää tarkistusta neuvoston vahvistamaan yhteiseen kantaan. Komissio hyväksyy kaikki Euroopan parlamentin ehdottamat tarkistukset. 4.1 Tarkistus 1: lisätarkennus johdanto-osan kappaleeseen 12 - koulutuskeskukset Komissio voi hyväksyä johdanto-osan kappaleeseen 12 ehdotetun lisätarkennuksen, joka on yhdenmukainen ehdotuksen tavoitteen kanssa. Tarkistuksella halutaan varmistaa entistä tehokkaammin, että koulutuskeskusten hyväksymisperusteet takaavat niiden ammatillisen pätevyyden. 4.2 Tarkistus 2: lisätarkennus 13 artiklaan - arviointikertomus Komissio voi hyväksyä 13 artiklaan ehdotetun lisätarkistuksen, joka on hyödyllinen, koska jäsenvaltiot voivat päättää erilaisten perustason pätevöintijärjestelmien käyttöönotosta. On niin ikään hyödyllistä, että pyritään mittamaan eri järjestelmien tehokkuutta ja raportoimaan siitä. 4.3. Tarkistus 3: lisäys liitteessä I olevan 1 jakson 3.2 kohtaan Rikollisuuden ehkäisemistä koskeva lisäys on hyödyllinen ja vastaa direktiiviehdotuksen tavoitetta. Komissio voi hyväksyä tämän lisäyksen liitteessä I olevan 1 jakson 3.2 kohtaan. 4.4. Tarkistus 4: lisäys, joka mahdollistaa tietyntyyppisten simulaattoreiden käytön jatkokoulutuksessa Tarkistus perustuu liitteessä I olevan 2 jakson sanamuotoon ja on näin ollen hyödyllinen tarkennus, jonka komissio voi hyväksyä. Tarkistuksessa tuodaan esille se, että jatkokoulutuksessa voidaan käyttää korkeatasoisia simulaattoreita. Koska tämä mahdollisuus on jo sisällytetty perustason pätevyyttä koskeviin vaatimuksiin, ehdotettu lisäys on hyödyllinen ja on sopusoinnussa direktiiviehdotuksen kanssa. 5. Päätelmä Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä mainittujen Euroopan parlamentin toisessa käsittelyssä ehdottamien tarkistusten mukaisesti.